Ανίχνευση του Helicobacter pylori σε MALT λεμφώματα και αδενοκαρκινώματα της στοματογναθοπροσωπικής χώρας με τη μέθοδο PCR:
Creators: name: Πασσά, Αικατερίνη Ν.
Publisher: name: Aristotle University of Thessaloniki
Year: 2012
Subjects: Ελικοβακτήριο του πυλωρού
Αδενοκαρκινώματα σιαλογόνων αδένων
Λεμφώματα βλεννογονοσχετιζόμενου λεμφικού ιστού
Αλυσιδωτή Αντίδραση Πολυμεράσης
Helicobacter pylori
Salivary gland adenocarcinomas
MALT lymphomas
PCR

description: Το Helicobacter pylori αποτελεί τον κυριότερο παράγοντα καρκινογένεσης των γαστρικών αδενοκαρκινωμάτων και MALT λεμφωμάτων. Στη στοματική κοιλότητα το βακτήριο έχει βρεθεί τόσο στο σάλιο όσο και την οδοντική πλάκα. Ο ρόλος του Helicobacter pylori στην ανάπτυξη των MALT λεμφωμάτων και των αδενοκαρκινωμάτων της στοματογναθοπροσωπικής χώρας δεν έχει διερευνηθεί ακόμη επαρκώς.Σκοπός της μελέτης αυτής είναι η ανίχνευση του Helicobacter pylori σε MALT λεμφώματα και αδενοκαρκινώματα της στοματογναθοπροσωπικής χώρας. Για την ανίχνευση του Helicobacter pylori εφαρμόστηκαν 2 διαφορετικά πρωτόκολλα μεθόδων PCR, η απλή μέθοδος PCR για την ανίχνευση του γονιδίου glmΜ (ureC) και η ενφωλεασμένη μέθοδος PCR για την ανίχνευση του γονιδίου της Hsp60. Το υλικό αποτέλεσαν παραφινοποιημένα παρασκευάσματα από 16 λεμφώματα και 49 αδενοκαρκινώματα. Για τα MALT λεμφώματα χρησιμοποιήθηκαν ως ομάδα ελέγχου 14 λεμφώματα διάχυτου τύπου. Για τα αδενοκαρκινώματα χρησιμοποιήθηκαν 2 ομάδες ελέγχου: α) 21 πολύμορφα αδενώματα και β) 32 καρκινώματα του πλακώδους επιθηλίου.Το Helicobacter pylori ανιχνεύτηκε σε ποσοστιαία αναλογία 12,5% των MALT λεμφωμάτων της στοματογναθοπροσωπικής χώρας και σε ποσοστιαία αναλογία 12,24% των αδενοκαρκινωμάτων. Η στατιστική ανάλυση έδειξε ότι το ποσοστό ανίχνευσης του Helicobacter pylori δε διέφερε σημαντικά μεταξύ των MALT λεμφωμάτων και των λεμφωμάτων διάχυτου τύπου (12,5% και 0% αντίστοιχα, p = 0,485). Αντίθετα το ποσοστό ανίχνευσης του Helicobacter pylori ήταν σημαντικά μεγαλύτερο στα αδενοκαρκινώματα σε σύγκριση με τα πολύμορφα αδενώματα και τα καρκινώματα του πλακώδους επιθηλίου (12,24% και 0% &amp; 0% αντίστοιχα, p = 0,010). Το Helicobacter pylori δεν ανιχνεύεται σε σημαντικό ποσοστό στα MALT λεμφώματα και αδενοκαρκινώματα της στοματογναθοπροσωπικής χώρας σε σύγκριση με τα γαστρικά MALT λεμφώματα και αδενοκαρκινώματα (αντίστοιχα ποσοστά ανίχνευσης 72 – 98% και 60 – 90% αντίστοιχα).
description: Helicobacter pylori plays an important role in the pathogenesis of gastric adenocarcinoma and mucosa-associated lymphoid tissue (MALT) lymphomas. Helicobacter pylori has been identified both in the saliva and in dental plaque. However, the role of Helicobacter pylori in the pathogenesis of orofacial and jaw adenocarcinomas and MALT lymphomas is unclear. The aim of the present study was to evaluate the presence of Helicobacter pylori in orofacial and jaw adenocarcinomas and MALT lymphomas. Two different polymerase chain reaction (PCR) protocols were used to identify Helicobacter pylori, namely conventional PCR to detect the glmΜ (ureC) gene and nested PCR to detect the Hsp60 gene. We studied 16 paraffin-embedded MALT lymphomas and 49 adenocarcinomas. We also studied 14 diffuse-cell lymphomas as a control group for the MALT lymphomas. We also studied 21 multiform adenomas and 32 squamous cell carcinomas as a control group for the adenocarcinomas. Helicobacter pylori was identified in 12.5% of the MALT lymphomas and in 12.24% of the adenocarcinomas. The prevalence of Helicobacter pylori did not differ between MALT lymphomas and diffuse cell lymphomas (12.5% and 0% respectively; p = 0.485). In contrast, the prevalence of Helicobacter pylori was significantly higher in adenocarcinomas compared with multiform adenomas and squamous cell carcinomas (12.24%, 0% and 0% respectively; p = 0.010). Despite these findings, it should be mentioned that Helicobacter pylori is considerably less frequent in orofacial and jaw MALT lymphomas and adenocarcinomas compared with gastric MALT lymphomas (72-98%) and adenocarcinomas (60-90%).